Gregor von Glasenapp
Gregor Johann Hermann von Glasenapp (22. oktoober/3. november 1855 Luutsniku – 24. november 1939 Preisimaa). Pärast Tartus gümnaasiumi lõpetamist õppis Tartus, Münchenis ja Tübingenis. Aastast 1881 oli ta kohtuametnik Tartus ja Võrus, rahukohtunik Vilniuses ja Belaja Tserkovis. 1908. aastast oli ta Tartu Ülikoolis itaalia kirjanduse professor ning 1919. aastast itaalia keele lektor ja eradotsent.